
Образец № 14
Проект! 

ДОГОВОР 
ЗА СТРОИТЕЛНО-РЕМОНТНИ РАБОТИ

Днес, …………. 2016 година, в гр. София, между:

49-ТО ОСНОВНО УЧИЛИЩЕ „БЕНИТО ХУАРЕС”, със седалище и адрес на управление: гр. София, ул.„Константин Фотинов” № 4, Булстат: 000667503, представлявано от Яница Милева – директор, и Росица Василева – счетоводител, наричан по-долу за краткост ВЪЗЛОЖИТЕЛ, 

и

“…………………………... ” със седалище и адрес на управление:                          гр. ........................................, община ................., ул. ..........................., ЕИК ........................., представлявано от .................................................................... - ..........................., наричан по-долу за краткост ИЗПЪЛНИТЕЛ,

на основание чл.20, ал.3,т.1 от Закона за обществените поръчки след изпращане на публична покана до Агенцията за обществени поръчки, обявена под ID № …….……………., и след проведена процедура по събиране на оферти се сключи настоящият договор за възлагане на обществена поръчка.
І. ПРЕДМЕТ НА ДОГОВОРА

Чл.1.(1). Възложителят възлага, а Изпълнителят приема срещу възнаграждение да извърши текущ ремонт на класни стаи и коридор на първия етаж в сградата на 49.ОУ „Бенито Хуарес“, гр.София.
 
(2). Количеството, обем и видове строително-ремонтни работи (СРР), конкретните позиции на изпълнение и влаганите материали са посочени в Приложение № 1 - офертата на Изпълнителя, неразделна част от настоящия договор. 


Чл.2. (1). Изпълнителят се задължава да извърши възложената му задача в срок до 30 (тридесет) календарни дни, считано от датата на предаване на строителната площадка и подписване на Протокол - образец № 2 по ЗУТ.

(2). Възложителят не предава строителната площадка на Изпълнителя, докато не бъде представена банковата гаранция за авансово плащане по чл. 5, ал. 3 от този договор. 


Чл.3. Изработеното ще се осъществи със средства, материали и съответната квалифицирана работна ръка на Изпълнителя. 


Чл.4. Изпълнителят носи отговорност, ако вложените материали не са с нужното количество и/или влошат качеството на извършените дейности и на обекта като цяло.

ІІ. ЦЕНА И НАЧИН НА ПЛАЩАНЕ


Чл.5. (1). Стойността на строително-ремонтните работи е …………. лева (словом: ……………………) без ДДС или …………… лева (словом: …………………………..) с включен ДДС, като цената е определена съобразно заявените количества, обем и видове работи, необходими материали, съгласно Приложение № 1 към настоящия договор, и не подлежи на увеличение. 

(2). Начин на плащане:

· Аванс в размер на 100% от стойността на договора.
Преди да плати аванса Изпълнителят представя на Възложителя фактура и неотменима и безусловна банкова гаранция за авансово плащане, която да е открита в полза на Възложителя и е за сума в размер равен с размера на авансовото плащане с включено ДДС. 
(3). Банковата гаранция за авансово плащане по ал. 2 следва да бъде предоставена в срок от 5 календарни дни след подписване на договора и преди отпускането на аванса по него, като същата влиза в сила при условието на извършено авансово плащане от страна на възложителя. Срокът на валидност се определя на 30 календарни дни след края на срока на сключения договор като след този срок тя автоматично се прекратява от банката-издател. В случай на удължаване срока на договора Изпълнителят се задължава своевременно да удължи валидността й със същия срок. 

(4). Разплащането ще се извършва по банков път, чрез банков превод по банкова сметка на Изпълнителя.
ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.6. Изпълнителят се задължава:

1. Да изработи възложеното му от Възложителя в срока по чл.2.

2. Да извърши строителството, като спазва изискванията на строителните, техническите и технологични правила и нормативи за съответните дейности, като спазва работния проект.

3. Да представя на Възложителя съответните документи за произхода и за качество на  вложения материал.

4. Да уведомява Възложителя за извършените строително-ремонтни работи, които подлежат на закриване и чието качество и количество не могат да бъдат установени по-късно. 
5. Да представи схеми, замервания, необходими за приемането на работата. След съставяне на акт обр.12, Възложителят ще дава писмено разрешение за закриването им. Всички работи, които са закрити, без да е съставен акт, ще бъдат откривани по искане на Възложителя, за сметка на Изпълнителя.

6. Изпълнителят няма да ползва подизпълнители, освен ако не е декларирал такива преди сключването на договора. 

7. Да предаде изработеното на Възложителя, като до приемането му от последния полага грижата на добър стопанин за запазването му. 
8. Да осигури квалифициран технически ръководител на обекта.

9. Да спазва законовите изисквания, свързани със строителството, включително и за своя сметка да осигури безопасността на строителните работи.

10. Да осигурява сам и за своя сметка безопасността на собствения си персонал и на останалите работещи по време на ремонтните работи и да спазва изискванията по БХТ и ППО.

11. Изпълнителят опазва имуществото, което не подлежи на ремонт, като при неправилна организация или небрежност от страна на неговите работници, довела до повреда на имуществото носи пълна отговорност и възстановява вредата за своя сметка незабавно. 

12. Всички санкции, наложени от общински и държавни органи, във връзка със строителството са за сметка на Изпълнителя. Всички вреди нанесени на трети лица при изпълнение на строителството се заплащат от Изпълнителя. 

13. Изпълнителят е длъжен да уведоми писмено Възложителя за завършване на ремонтните работи и да го покани да приемане на работата.

Чл.7. Изпълнителят има право:

1. Да иска от Възложителя необходимото съдействие за изпълнение на работата.

2. Да иска от Възложителя приемане на работа, в случай, че е изпълнена точно.

3. Да иска уговореното по-горе възнаграждение за приетата работа.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.8. Възложителят е длъжен:


1. Да окаже необходимото съдействие на Изпълнителя за изпълнение на възложената му работа.

2. Да приеме изработеното от Изпълнителя, в случай, че то е качествено изпълнено.

3. Да заплати на Изпълнителя уговореното възнаграждение за приетата работа.

Чл.9. Възложителят има право:


1. Да оказва текущ контрол по изпълнението на работата. Контролът ще се осъществява от определени от Възложителя длъжностни лица, които ще подписват от негово име протоколите за извършените констатации и предвидените актове по ЗУТ.


2. Да иска от Изпълнителя да изпълни възложената работа в срок и без отклонения от възложеното.

3. Да иска от Изпълнителя да му предаде изработеното.

V. КОНТРОЛ. КАЧЕСТВО

Чл.10. Контролът по изпълнението на строително-ремонтните работи ще се осъществява от определен със заповед представител на Възложителя. В изпълнение на това му правомощие предписанията са задължителни за Изпълнителя, доколкото не пречат на неговата  самостоятелност и не излизат извън рамките на проекта и условията на този договор.

Чл.11.(1).  Изпълнителят гарантира качествено изпълнение на поръчката, съгласно БДС и съгласно ЗТИП. В рамките на посочените от Изпълнителя гаранционни срокове, същият отстранява за своя сметка всички констатирани дефекти на изработеното.

(2).В случай на дефекти на работата, които не могат да се открият веднага или при обикновения преглед Възложителят уведомява незабавно след откриване на недостатъка Изпълнителя, който отговаря изцяло за тези дефекти.

VІ. ПРИЕМАНЕ НА РАБОТА

Чл.12. Изпълнителят е длъжен да завърши и предаде обекта в срока по чл.2 от настоящия договор.

Чл.13.(1). При завършване на работата Изпълнителят отправя писмена покана до Възложителя да направи оглед и да приеме извършената работа.

(2). Предаването на изпълнената работа се извършва с двустранен констативен протокол, в който се описва извършената работа: количество СРР, качество и стойността на извършената работа и вложените материали, налични недостатъци, както и дали е спазен срокът за изпълнение на настоящия договор.

(3). В протокола по предходната алинея могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в настоящия договор. 

(4). Обектът се счита окончателно предаден на Възложителя с подписването на протокол за приемане на работата от Възложителя.
Чл.14. Когато Изпълнителят се е отклонил от поръчката или работата му е с недостатъци, възложителят има право да откаже нейното приемане и заплащането на част или на цялото възнаграждение, докато Изпълнителят не изпълни своите задължения по договора.

Чл.15. В случаите по предходния член, когато отклоненията от поръчката или недостатъците на работата са съществени, но не пречат на ползването по предназаначение на обекта  Възложителят разполага с едно от следните права по избор:

1. Да определи подходящ срок, в който Изпълнителят безвъзмездно да поправи работата си;

2. Да отстрани сам за сметка на Изпълнителя отклоненията от поръчката, респективно недостатъците на работата.

3. Да поиска намаление на възнаграждението, съразмерно с намалената цена или годност на изработеното.

VІІ. ГАРАНЦИОННИ УСЛОВИЯ

Чл.16.(1). Изпълнителят поема гаранция за всички изпълнени строителни работи за срок от 5 (пет) години.
(2). За появилите се в гаранционния срок дефекти Възложителят уведомява писмено Изпълнителя.

Чл.17. (1).Изпълнителят е длъжен в три дневен срок от уведомлението да отстрани повредата за своя сметка. В случай,че горния срок е кратък страните се договарят за удължен разумен срок.

(2). След изтичане на  срока в ал.1, Възложителят може и сам да отстрани повредата, като Изпълнителят му възстановява направените разходи. Тази уговорка е независима от уговорените по-долу санкции и неустойки.

Чл.18.Изпълнителят представя на Възложителя застраховка за професионална отговорност по чл.171 от Закона за устройство на територията, преди започване на строително-ремонтните работи.

VІІІ. НЕИЗПЪЛНЕНИЕ. ОТГОВОРНОСТ

Чл.19. Изпълнителят отговаря за действията на трети лица – допуснати от него до обекта /без контролните органи/, като за свои действия и изцяло за действията на своите работници и служители.

Чл.20. При забава за изпълнение Изпълнителят дължи неустойка в размер на 0,2% от договорената цена за всеки просрочен ден, но не повече от 10%. 
Чл.21. (1). Независимо от правата по чл.20 от настоящия договор, Възложителят има право на неустойка в размер на 10% от договорената цена за съответното количество работа, когато изработеното е обременено с недостатъци.

(2). В случаите на чл.17, Изпълнителят дължи неустойка в размер на 30% от направените разходи от Възложителя,  ако той сам отстрани дефектите.

Чл.22. Освен неустойките, при неизпълнение на този договор всяка от страните има право да търси и обезщетение за причинените вреди, при условията на гражданското и търговското право. 

ІХ. ПРЕКРАТЯВАНЕ НА ДОГОВОРА

Чл.23. Действието на този договор се прекратява:

1. С извършване и предаване на договорената работа.

2. По взаимно съгласие между страните.
3. При непредставяне в срок на банковата гаранция за авансово плащане по чл.5, ал. 3 от този договор. В този случай прекратяването на договора става веднага, с едностранно изявление на Възложителя до Изпълнителя. Уведомяването се извършва по пощата или на електронен адрес на Изпълнителя.
4. При настъпване на обективна невъзможност за изпълнение на възложената работа.

5. При виновно неизпълнение на една от страните.
Чл. 24. (1). Едностранното разваляне на договора по т.5 на предходния член се допуска само при пълно неизпълнение, а също и при частично, лошо или забавено изпълнение, съгласно условията на чл.87-88 от ЗЗД

(2). При разваляне на договора изправната страна е длъжна да отправи писмено уведомление до насрещната страна.

Чл. 25. За неуредените с този договор въпроси се прилагат разпоредбите на гражданското законодателство и Закона за обществените поръчки и подзаконовите нормативни актове към него.
Настоящият договор се подписа в два еднообразни екземпляра – по един за всяка от страните.

Приложения към настоящия договор: 
Приложение № 1 – Оферта на Изпълнителя, представена в проведена от Възложителя процедура по събиране на оферти и обявена под ID № …….…………….в Агенцията за обществени поръчки.
ВЪЗЛОЖИТЕЛ:                      



ИЗПЪЛНИТЕЛ:

ДИРЕКТОР:
………………

         
          
  УПРАВИТЕЛ: …………….. 

                     (ЯНИЦА МИЛЕВА)         

СЧЕТОВОДИТЕЛ: ……………….

                   (РОСИЦА ВАСИЛЕВА)          

